Namibië deporteer tientalle buitelanders na SA | Maroela Media
Namibië sal vandeesweek 53 buitelandse burgers na Suid-Afrika deporteer nadat hulle onlangs ná die buurland gevlug het.
Dié burgers vorm deel van die meer as 600 vlugtelinge en asielsoekers wat in Oktober kamp opgeslaan het by die VN se hoëkommissariaat vir vlugtelinge in Kaapstad en Pretoria uit protes teen die onlangse xenofobiese aanvalle in die land. Hulle is later op grond van 'n hofbevel verwyder.
David Indongo, 'n polisiekommissaris in die suidelike gebied van Kharas in Namibië, het Maandag gesê die 53 buitelandse burgers het toe kamp opgeslaan by die vlugtelingkamp in Osire, noord van Windhoek. Hulle is Saterdagoggend deur immigrasiebeamptes na die nedersetting Noordoewer teen die suidelike grens met Suid-Afrika vervoer ter voorbereiding van hul deportasie na Suid-Afrika vandeesweek.
Die vlugtelinge, wat 14 mans, 13 vroue en 26 kinders insluit, word tans in die EHW Baard-koshuis op Noordoewer gehuisves.
Volgens die Namibiese polisie is die meerderheid van die vlugtelinge van Kongolese en Angolese afkoms, wat asielpermitte in Suid-Afrika gekry het.
Dankie tog maak ons land skoon.
Miskien verstaan ek verkeerd maar dit klink of hulle terug gestuur word na Suid Afrika. Stuur hulle terug na hul eie lande toe, ons soek hulle nie hier nie. Stuur sommer almal wat nog in Suid Afrika is ook terug.
Jy moet weet hoe sleg dit in SA gaan as vlugtelinge uit SA vlug hopelik besluit miljoene meer om te vlug
Hulle het asiel dokumente ontvang in SA, dis hoekom hulle terug gepos is. SA moet hulle terug stuur na hul lande. In Nigerie, as daar n lyk in die pad le, en jy raak daaraan, is jy verandwoordelik om hom te begrawe met alle kostes. Dis hoe hulle koppe werk